**Құдайдың жоспарына бағыну үшін не қажет?**

**екіншісі**

***«Екеуі дереу ауларын тастап, Исаға шәкірт болып ерді.»***

***(Матай 4:20)***

Ауыңызды тастау немесе тастамау – бұл тек қана жүрегіңізбен жасалатын таңдау. Исаның шәкірттері керемет бір нәрсе үшін өздерінің ескі өмір салттарынан бас тартуды таңдады. Бірақ кейбір адамдар Құдайдың жоспарына сенуден қорқады, өйткені олар өздері көре алатын заттардан, көзге көрінбейтін нәрселер үшін бас тартуды тым қауіпті деп санайды.

Баяғыда бір отбасының кішкентай баласының қолы ескі бір құмырада тұрып қалған екен. Олар оның қолын шығару үшін әртүрлі әрекеттерді жасады, бірақ ештеңе көмектеспеді. Сөйтіп, олар әлгі құмыраны балғамен сындырады. Сөйтсе, баланың бұл құмыраның ішіне қолын салудың себебі мынада екен: ол құмыраның ішінде сол құмырадан әлдеқайда арзан тұратын кішкентай тиынды алғысы келген екен. Бұл оқиға кішкентай және елеусіз нәрсені ұстап қалуға тырысу - әлдеқайда құнды нәрседен құр қала алатынымызды көрсетеді.

Иә, Өз соңынан еруге шақырған Исаның артынан дереу ауды тастап, ілесіп кету оңай емес. Бірақ сіз бұл қадамды жасағаннан кейін, ескі өміріңіздегі бағалы деп санаған нәрселермен қоштасқаныңызға еш өкінбейтін боласыз. Егер Иса бірнеше балық пен бөлке нанмен үлкен топты тамақтандыра алған болса, онда сіз өзіңіздің балық аулау ауыңызбен қанша балық аулай алады екенсіз деп алаңдаудың қажеті жоқ. Яғни, бірнеше балық пен бөлке нан жеткіліксіз болып көрінгенмен, Иса көптеген адамдарды тамақпен қамтамасыз ете алды. Сондықтан, егер сіз шынымен Исаға сенсеңіз, Оның сізге қамқор болып, барлық мұқтаждықтарыңызды қанағаттандыратынына сенімді бола аласыз. Ауыңызды тастап, алғашқы қадамды жасағаннан кейін артқа қарамаңыз.